ที่ประชุม ศบค.ชุดใหญ่ เตรียมพิจารณาปรับมาตรการให้สอดคล้องกับสถานการณ์การแพร่ระบาดของโรคโควิด-19 และแนวทางการรักษาพยาบาลตามหลักการ UCEP
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 /โควิด-19 หรือ ศบค. เป็นประธานการประชุม ศบค.ชุดใหญ่ ซึ่งจะประเมินสถานการณ์แนวโน้มการแพร่ระบาดของโรคโควิด-19 พิจารณาปรับมาตรการควบคุมดูแลสถานการณ์การแพร่ระบาดของโรค หลังจำนวนมีผู้ติดเชื้อรายใหม่ยังเพิ่มสูงต่อเนื่อง รวมถึงการปรับมาตรการป้องกันโรคสำหรับการเดินทางเข้าราชอาณาจักร แผนการให้บริการวัคซีน เนื่องจากกระทรวงสาธารณสุขยกระดับการเตือนภัยโควิด-19 เป็นระดับ 4 ทั่วประเทศ โดยขอความร่วมมือประชาชนงดเข้าสถานที่เสี่ยง เลี่ยงการรวมกลุ่ม ชะลอการเดินทางข้ามจังหวัด อีกทั้งกระทรวงสาธารณสุขและสำนักงานหลักประกันสุขภาพแห่งชาติจะรายงานการเบิกจ่ายค่ารักษาพยาบาลตามหลักการ UCEPและแผนรองรับการรักษาผู้ป่วยที่ต้องมีเพียงพอ ซึ่งรวมถึงHome Isolation และCommunity Isolation นอกจากนี้คาดว่าจะมีการปรับมาตรการเปิดเรียนแบบ onsite